b"\n_START_ARTICLE_\nDan Byrd\n_START_SECTION_\nCarrera\n_START_PARAGRAPH_\nLa seva primera actuaci\xc3\xb3 en pantalla va ser en la pel\xc2\xb7l\xc3\xadcula de 1999 The First of May, protagonitzada per Julie Harris i Mickey Rooney. Despr\xc3\xa9s va comen\xc3\xa7ar a tenir cont\xc3\xadnues aparicions en s\xc3\xa8ries de televisi\xc3\xb3 com Judging Amy, Any Day Now, ER i Touched by an Angel abans d'obtenir el seu primer paper important en la minis\xc3\xa8rie de TNT Salem's Lot interpretant l'alumne Mark Petrie. La minis\xc3\xa8rie de dos cap\xc3\xadtols era protagonitzada a m\xc3\xa9s per Rob Lowe, Andre Braugher, James Cromwell i Donald Sutherland._NEWLINE_El 2004 Byrd va apar\xc3\xa8ixer a A Cinderella Story al costat de Hilary Duff. El projecte va ser seguit per la s\xc3\xa8rie Clubhouse, al costat de Mare Winningham, Michael Jai White, John Ortiz i Christopher Lloyd._NEWLINE_El 2006, Byrd va protagonitzar el remake The Hills Have Eyes, d'Alexandre Aja. La pel\xc2\xb7l\xc3\xadcula, basada en la cinta de culte original de Wes Craven de 1977, va ser coprotagonitzada per Aaron Stanford, Emilie de Ravin, Vinessa Shaw, Ted Levine i Kathleen Quinlan._NEWLINE_Tamb\xc3\xa9 el 2006, Byrd va protagonitzar al costat de John Travolta en el thriller Lonely Hearts. La hist\xc3\xb2ria segueix la hist\xc3\xb2ria real dels assassins Martha Beck i Raymond Fernandez (interpretats per Salma Hayek i Jared Leto respectivament), que desenvolupen un retor\xc3\xa7at enamorament a mesura que viatgen pel pa\xc3\xads atraient v\xc3\xadctimes desprevingudes a trav\xc3\xa9s d'anuncis personals al diari. Travolta va interpretar al detectiu principal del cas i Byrd al seu fill amb problemes. James Gandolfini tamb\xc3\xa9 va participar._NEWLINE_Byrd estava llest per apar\xc3\xa8ixer en el remake del 2007 de Revenge of the Nerds, produ\xc3\xafda per la companyia de McG Wonderland Productions i per Atomic Fox, per\xc3\xb2 despr\xc3\xa9s de tres setmanes de rodatge, el projecte va ser cancel\xc2\xb7lat. Despr\xc3\xa9s es va anar a The CW a protagonitzar la com\xc3\xa8dia Aliens in America que segueix la hist\xc3\xb2ria d'una mestressa de casa de Wisconsin que s'encarrega d'acollir a un estudiant estranger d'intercanvi, creient que el visitant podr\xc3\xa0 ajudar al seu t\xc3\xadmid fill (Byrd) a fer-se m\xc3\xa9s popular. No obstant aix\xc3\xb2, el xou nom\xc3\xa9s va durar una temporada._NEWLINE_L'octubre del 2008 Entertainment Weekly informa que Byrd ha estat triat en l'elenc de Heroes en un paper recurrent com l'aprenent de Sylar (Zachary Cinqu\xc3\xa8). Interpreta a Lucas Campbell i t\xc3\xa9 la capacitat d'emetre polsos de microones. S'ha comprom\xc3\xa8s a apar\xc3\xa8ixer en almenys tres episodis del quart volum de Heroes. Byrd tamb\xc3\xa9 va apar\xc3\xa8ixer en un episodi Greek d'ABC Family, interpretant a l'amic de la secund\xc3\xa0ria de Dale (Clark Duke)._NEWLINE_El 2010, va tenir un paper secundari interpretant a Brandon, un adolescent gai que fingeix dormir amb el personatge d'Emma Stone a Easy A. Aquest mateix any va interpretar al personatge principal en Norman. La pel\xc2\xb7l\xc3\xadcula tracta d'un estudiant de secund\xc3\xa0ria que perpetua una mentida on ell \xc3\xa9s un malalt de c\xc3\xa0ncer terminal per tal de guanyar la simpatia dels seus companys. El nominat als Premis Oscar, Richard Jenkins, interpreta el seu pare. Emily VanCamp i Adam Goldberg tamb\xc3\xa9 hi participen._NEWLINE_Actualment t\xc3\xa9 un paper en una s\xc3\xa8rie c\xc3\xb2mica Cougar Town de ABC, com el fill del personatge principal interpretat per Courteney Cox."